section_heading: Konohagakure
paragraph_text: Konohagakure ("Selo Skriveno među Lišćem") je jedno od pet velikih sela te se nalazi u Zemlji Vatre. Kao takvo, ono ima Kagea za vođu, Hokagea. Također je to glavno skriveno selo u seriji te većina glavnih likova ondje živi. Konohagakure se smatralo najmoćnijim skrivenim selom, no, nakon Orochimarove invazije, njegova se moć smanjila. Unatoč tomu, Konohagakure nastavlja primati i izvršavati misije kako bi mogao očuvati svoj ugled.